**Պեկինի երկրորդ օղակաձև ավտոճանապարհ** ( չինարեն հեշտ. 二环路 , պինին: *èr huán lù*) — ավտոճանապարհ Պեկինում։ Համարվում է Պեկինի օղակաձև ավտոճանապարհներից ամենափոքրը։ Այն գտնվում է քաղաքի կենտրոնից մի քանի կիլոմետր հեռավորության վրա և ծառայում է որպես կենտրոնական փողոցների խցանումներից խուսափելու հարմար միջոց։ 

Հին Պեկինի քաղաքային պատերը. Հին 2-րդ օղակաձև ճանապարհ գտնվել է քաղաքի միջին պատրի տեղում, իսկ նորը շրջապատում է անգամ քաղաքի արտաքին պատերը։
*Երկրորդ օղակաձև ավտոճանապարհը* կառուցված է քաղաքի հնագույն պատերը քանդելուց հետո ազատված տեղում, այդ պատճառով էլ ճանապարհի առանձին հատվածներ կրում են բերդի դարպասների անվանումից ծագած անվանումներ։ Ժամանակակից Պեկինի և Հին Պեկինի քարտեզները համեմատությունը թույլ է տալիս ճշգրտել որ ճանապարհը կանգնեցված է եղել կոպիտ ասած ոչ թե այնտեղ ուր պատերն էին, այլ այնտեղ՝ որտեղ եղել է բերդախրամը (ամրության խրամատ)։ Ճանապարհի կառուցումը վերջնականապես ավարտվել է 1980-ական թվականներին։ 1990-ական թվականներին նրանից հեռացված էին լուսացույցները, ինչպես նաև կառուցված են եղել մի քանի բազմամակարդակ խաչմերուկներ։*Երկրորդ օղակաձև ավտոճանապարհը* առաջին ճանապարհն է Պեկինում, որի վրա ամբողջությամբ բացակայում են լուսացույցները։ 2001թ․-ին ճանապարհը վերակառուցվել է․ ամբողջությամբ փոփոխվել է ճանապարհածածկը, ճանապարհի երկայնքով տնկվել են մեծ քանակով բույսեր։

Երկրորդ օղակաձև ավտոճանապարհի տակով է անցնում Պեկինի մետրոպոլիտենի **2րդ (օղակապտույտ) գիծը**, որի կայարանների մեծ մասը գտնվում են ճանապարհի երկու կողմերում։

Հին 2-րդ օղակաձև ճանապարհ
-------------------------

Նախկին «Հին 2-րդ օղակաձև ճանապարհը» էլիպսի ձև ուներ։ Այն անցնում էր քաղաքի միջին պատերի երկայնքով․ Սիչժիմենի հյուսիս-արևմուտքում, Դունչժիմենի հյուսիս-արևելքում, Սիբյանմենի հարավ-արևմուտքում, Դունբյանմենի հարավ-արևելքում։

Նոր 2-րդ օղակաձև ճանապարհ
-------------------------

Նոր ճանապարհը նախկին ճանապարհի ընդլայնումն է հարավային ուղղությամբ։ Ճանապարհի նոր հատվածը ձգվում է քաղաքի նախկին պատերի երկայնքով։ Հարավ-արևելքում ճանապարհն այժմ Դունբյանմենից գնում է Ցզոամեն, իսկ հարավ-արևմուտքում Սիբյանմենից բազմամակարդակ խաչմերուկներով՝ Ցայխուին։ Պաշտոնապես այն կոչվել է *2-րդ օղակաձև ճանապարհի ընդլայնվածք*, սակայն մեր օրերում այդ տերմինը դուրս է եկել գործածությունից։

Տես նաև
-------

* Պեկինի մետրոպոլիտեն

Պատկերասրահ
-----------

* Երկրորդ օղակաձև ավտոճանապարհի արևելյան հատվածը, (նկարվել է 2004 թվականի հուլիսին)Երկրորդ օղակաձև ավտոճանապարհի արևելյան հատվածը, (նկարվել է 2004 թվականի հուլիսին)
* Յունխենգուն տաճարը՝  երկրորդ օղակաձև ավտոճանապարհին (ճանապարհի հյուսիսային հատվածը, նկարվել է 2004 թվականի հուլիսին)Յունխենգուն տաճարը՝ երկրորդ օղակաձև ավտոճանապարհին (ճանապարհի հյուսիսային հատվածը, նկարվել է 2004 թվականի հուլիսին)
* 
* Տեսարան ավտոճանապարհի արևմտյան հատվածից դեպի Սիբյանմենի դարպասների մոտ վերակառուսված քաղաքի պատըՏեսարան ավտոճանապարհի արևմտյան հատվածից դեպի Սիբյանմենի դարպասների մոտ վերակառուսված քաղաքի պատը
* Ավտոճանապարհի արևելյան հատվածըԱվտոճանապարհի արևելյան հատվածը

Ծանոթագրություններ
------------------

1. ↑  "Պեկինում շրջագայության ուղեցույց․ Օղակաձև ճանապարհներ". greatwalladventure.com.
2. ↑  "Պեկինի երկրորդ օղակաձև ճանապարհ". famouschinese.com.
3. ↑  WEIJING, ZHU. "Another Ring for Beijing to Wear". theworldofchinese.com. Արխիվացված է the original 2020 թ․ հուլիսի 23-ին.

Արտաքին հղումներ
----------------

Երկրորդ օղակաձև ավտոճանապարհ 北京二环路 (չին.)